stanford-oval/wikipedia huggingface dataset:
אמבר (מכון תערובת)

| --- | --- |

 נתונים כלליים
 תקופת הפעילות:  1961–הווה (כ־63 שנים)
 ענפי תעשייה:  תערובות מזון
  
 www.ambar.co.il
 
שער על שלוחה המובילה לאמבר צפון אשר יוצאת מתחנת הרכבת חדרה מזרח
מתקני אמבר ליד גן שמואל
מסוף המטענים והמפעל אמבר - דבירה
אמבר הוא מכון התערובת הגדול בישראל ואף במזרח התיכון כולו. המכון מייצר תערובות מזון לכל ענפי המשק החי כגון: ענפי הלול לסוגיהם השונים, פרות החלב, דגים ועוד.
אמבר פועל בשני מפעלי ייצור מרכזיים:
אמבר צפון - ממוקם באזור התעשייה גרנות, מול קיבוץ גן שמואל על כביש 65, בסמוך לתחנת הרכבת חדרה מזרח.
אמבר דרום - ממוקם סמוך לקיבוץ דביר על יד כביש 6.
המכון הוקם ב-1961 על ידי קיבוצי גרנות ומושבים שיתופיים ממרכז הארץ והתרחב במשך השנים, ותוכן בידי האדריכל יעקב (קובה) גבר. כיום נמצא המכון בבעלותם של כ-148 קיבוצים ומושבים מכל רחבי הארץ.
במפעל נמצאת שלוחה של המסילה המזרחית, אשר יוצאת מתחנת הרכבת חדרה מזרח. לאחר פירוקה של המסילה המזרחית בסוף שנות ה-60 של המאה ה-20 שירות רכבות הנוסעים במסילה נפסק ועד לחידושה של המסילה המזרחית השימוש היחיד למקטע זה של המסילה היה עבור המפעל.
הערות שוליים

↑  הזמנות לאירועים שונים 1 מתוך 2, ארכיון קובה גבר, הספרייה הלאומית
אמבאלה אמבוטה ביסקוט

לאקויה אמבאלה אמבוטה ביסקוט (בצרפתית: Lakuya Mbala Mbuta Biscotte; נולד ב-7 באפריל 1985) הוא כדורגלן עבר מהרפובליקה הדמוקרטית של קונגו, ששיחק בעמדת החלוץ.
קריירת מועדונים

ביסקוט התחיל את הקריירה שלו בקבוצת מזמבה ובגיל 18 הצטרף למוטמה פמבה.
בינואר 2005, ביסקוט חתם בהפועל תל אביב. ב-15 בינואר 2005, ביסקוט ערך את הופעת הבכורה שלו בקבוצה בהפסד 0–2 למכבי פתח תקווה. ב-2 במרץ 2005, ביסקוט הבקיע את שער הבכורה שלו בקבוצה בניצחון 0–2 נגד הפועל רמת השרון במסגרת סיבוב ט' של גביע המדינה.
בקיץ 2005, ביסקוט חתם באיוורדן ספורט מליגת העל השווייצרית ושנה לאחר מכן חתם בגראסהופרס ציריך.
בקיץ 2007, ביסקוט חזר לאיוורדן ספורט ובינואר 2008 הושאל לאל-איתיחאד ג'דה מליגת העל הסעודית.
בהמשך הקריירה שיחק גם בלוקרנו, שפהאוזן, וינטרטור, קבוסקרופ, שולה ופורבאך.
קריירה בינלאומית

ב-8 בספטמבר 2002, ביסקוט ערך את הופעת הבכורה שלו בנבחרת הרפובליקה הדמוקרטית של קונגו בהפסד 2–3 נגד לוב. ב-14 בינואר 2004, ביסקוט הבקיע את שער הבכורה שלו בנבחרת בתיקו 2-2 נגד מצרים.
ביסקוט, השתתף עם הנבחרת בגביע אפריקה לאומות 2004 וגביע אפריקה לאומות 2006.
אלן דו מרקולינו

פבריס-אלן דו מרקולינו (בצרפתית: Fabrice-Alan Do Marcolino; נולד ב-19 במרץ 2002 בליברוויל שבגבון) הוא כדורגלן גבונזי המשחק בעמדת החלוץ בקבוצת קווילי-רואן מליגת המשנה הצרפתית, בהשאלה מסטאד רן, ובנבחרת גבון.
קריירת מועדונים

דו מרקולינו גדל במחלקות הנוער של לאוואל וסטאד רן. בשנת 2020 החל לשחק בקבוצת המילואים של סטאד רן. ב-29 באפריל 2022 חתם על חוזה מקצועני ראשון בסטאד רן. ב-1 בפברואר 2023 ערך את הופעת הבכורה שלו בקבוצה הראשונה של המועדון, בניצחון 0–3 על שטרסבורג במסגרת המחזור ה-21 בליגת העל הצרפתית לעונת 2022/2023. בסך הכל ערך שלוש הופעות ליגה בעונה זו.
ב-17 ביולי 2023 הושאל דו מרקולינו לקווילי-רואן מליגת המשנה הצרפתית למשך עונת 2023/2024. ב-5 באוגוסט ערך את הופעת הבכורה שלו במועדון, בהפסד 0–1 לאמיין במסגרת המחזור הראשון בליגה.
קריירה בינלאומית

ב-4 ביוני 2022 ערך דו מרקולינו את הופעת הבכורה שלו בנבחרת גבון, בניצחון 0–1 על נבחרת הרפובליקה הדמוקרטית של קונגו במסגרת מוקדמות גביע אפריקה לאומות 2023. ב-20 בנובמבר 2022 הבקיע את שער הבכורה שלו בנבחרת, בניצחון 1–3 על נבחרת ניז'ר במשחק ידידות.
חיים אישיים

דו מרקולינו הוא בנו של כדורגלן נבחרת גבון בעבר פבריס דו מרקולינו (אנ').
הערות שוליים

↑  Alan Do Marcolino signe son premier contrat pro באתר Ouest-France, ‏ 29 באפריל 2022 (בצרפתית)
↑  Stade Rennes : Alan Do-Marcolino dans les starting-blocks ! באתר Gabonews, ‏ 14 באוגוסט 2020 (בצרפתית)
↑  Stade Rennais: Contrat stagiaire Pro pour Fabrice-Alan Do Marcolino (Gabon) באתר Africa Foot United, ‏ 6 ביוני 2020 (בצרפתית)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אלן דו מרקולינו".
איי קוקוס

איי קוקוס (קילינג) הם טריטוריה אוסטרלית המורכבת מ־27 איים קטנים המשתרעים על שני אטולים באוקיינוס ההודי, במחצית הדרך בין פרת' אשר בחוף המערבי של אוסטרליה ובין סרי לנקה. הטריטוריה מרוחקת כ־2,950 קילומטר מפרת, כ־2,250 קילומטר מסרי לנקה וכ־1,000 קילומטר מאינדונזיה. באיים אוכלוסייה של 630 תושבים, רובם מוסלמים.
גאוגרפיה

איי קוקוס (קילינג) מורכבים משתי שוניות אלמוגים שטוחות בשטח יבשתי כולל של 14.2 קמ"ר. לאיים קו חוף של 26 ק"מ, והנקודה הגבוהה ביותר מתנשאת לגובה של 5 מטרים. האי צפון קילינג (North Keeling Island) הוא שונית המכילה אי יחיד בצורת כ'. שטחו של האי הוא 1.1 קמ"ר והוא אינו מיושב. איי דרום קילינג (South Keeling Islands) מכילים עשרים ושישה איונים בשטח כולל של 13.1 קמ"ר. מתוך העשרים ושישה איונים בלבד מיושבים: הום אילנד (Home Island) ווסט אילנד (West Island).
גאוגרפיה > איים

| מספר | שם אי (עברית) | שם אי (אנגלית) | שטח (קמ"ר) |
| --- | --- | --- | --- |
| 1 | הורסבורו | Horsburgh | 1.04 |
| 2 | דירקשן | Direction | 0.34 |
| 3 | פריזון | Prison | 0.02 |
| 4 | הום | Home | 0.95 |
| 5 | אמפנג | Ampang | 0.06 |
| 6 | אמפנג מיינור | Ampang Minor | 0.02 |
| 7 | בלקוק | Blekok | 0.03 |
| 8 | קמבאנג | Kembang | 0.04 |
| 9 | מיזרי | Misery | 0.24 |
| 10 | גואט | Goat | 0.1 |
| 11 | לאבו | Labu | 0.04 |
| 12 | סאות' | South | 3.63 |
| 13 | קלפה סאטו | Kelapa Satu | 0.02 |
| 14 | איסט קיי | East Cay | 0.03 |
| 15 | בוריאל | Burial | 0.03 |
| 16 | וסט קיי | West Cay | 0.01 |
| 17 | וסט | West | 6.23 |
| 18 | טורטל | Turtle | 0.22 |
| 19 | בוטון | Buton | <0.01 |
| 20 | גנגסה | Gangsa | <0.01 |
| 21 | סקאוולה | Scaevola | <0.01 |
| 22 | גוסברי | Gooseberry | <0.01 |
| 23 | ג'מבטאן | Jambatan | <0.01 |
| 24 | קמבלינג | Kambling | <0.01 |
| 25 | וורקהאוס | Workhouse | <0.01 |
היסטוריה > ההתיישבות הראשונה באיים

רב החובל וליאם קילינג היה האירופאי הראשון אשר גילה את האיים בשנת 1609 בעת שעבד עבור חברת הודו המזרחית הבריטית.
האיים נותרו בלתי מיושבים עד המאה ה-19.
בשנת 1814 עצר באיים רב החובל ג'ון קלוניס-רוס בדרכו להודו כשהוא מניף באי את דגל הממלכה המאוחדת ומכריז על האיים כחלק מהממלכה, מתוך כוונה להשתקע באיים. האנגלי אלכסנדר הייר שאף אף הוא להתיישב באיים והגיע אליהם עם הרמון של 40 נשים מלאיות. קלוניס-רוס שב אל האיים לאחר שנתיים, ויצא עם מלחיו להילחם בהייר על השליטה באיים. נשותיו של הייר נטשו אותו ועברו להתגורר עם מלחיו של קלוניס-רוס, והייר בחר לעזוב את האיים בשנת 1834.
ב-1 באפריל 1836 הגיעה אל האי אוניית הוד מלכותו ביגל בפיקודו של סגן אדמירל רוברט פיצרוי במסגרת ההפלגה השנייה של הביגל. בביקור זה חקר צ'ארלס דרווין את החי והצומח באיי קוקוס. עוזרו של דרווין, סימס קווינגטון ציין כי באי שולט אנגלי בשם רוס, הקורא לעצמו מלך איי קוקוס.
היסטוריה > סיפוח האיים לאימפריה הבריטית

בשנת 1857 סופחו האיים לאימפריה הבריטית על ידי קפטן סטיבן גרנוויל פרימנטל (אנ'), ומינה את רוס השני (בנו של קלוניס-רוס) כנציב עליון.
בשנת 1901 הוקמה באי תחנת טלגרף קווי (קווים תת-ימיים הועברו למאוריציוס שבג'אווה ולפרימנטל שבאוסטרליה המערבית. בשנת 1910 הוקמה באיים תחנת טלגרף רדיו.
היסטוריה > מלחמת העולם הראשונה

בבוקר 9 בנובמבר 1914 התקיים קרב איי קוקוס במסגרתו סיירת קלה גרמנית אמדן ניסתה לכבוש את האיים וניתקה את קווי הטלגרף. אוניית צי אוסטרליה "סידני" הגיעה אל האיים להגנתם. הסיירת הגרמנית נפגעה ועלתה על שרטון באי צפון קילינג, ולאחר מתקפה יבשתית של כוחות אוסטרליים על הספינה, נכנעה הספינה הגרמנית.
היסטוריה > מלחמת העולם השנייה

במהלך מלחמת העולם השנייה פעלה באיים תחנת האזנה של בעלות הברית, אשר אף חששו שגרמניה הנאצית תנסה לכבוש את האיים ולהקים בהם בסיס אווירי. לאחר כיבוש סינגפור בקרב סינגפור עבר ניהול האיים לציילון (סרי לנקה), ובאיים הוקם מחנה צבאי בריטי. צבא יפן לא פלש לאיים במהלך המלחמה.
בלילה שבין 8 ו-9 במאי 1942 פרץ מרד איי קוקוס - חיילים ציילוניים מרדו בצבא הבריטי וניסו להשתלט על תותחי האי. המרד דוכא בו ביום והמורדים הוצאו להורג.
בליל 25 בדצמבר 1942 הפציצה צוללת יפנית את האיים, אך לא גרמה נזק.
היסטוריה > המעבר לשליטת אוסטרליה

ב-23 בנובמבר 1955 נחקק "חוק איי קוקוס (קילינג) 1955" בפרלמנט האוסטרלי ו"חוק איי קוקוס, 1955" בפרלמנט הבריטי, המעביר את השליטה באיים לאוסטרליה. ו-ה. ג'. הל (H. J. Hull) מונה למנהלן המושל באי. ב-5 בספטמבר 1958 מונה ג'ון ויליאם סטוקס לתפקיד בו כיהן בין 31 באוקטובר 1958 ועד 30 בספטמבר 1960, עת ס. יץ באפט מונה לתפקיד (וכיהן בו עד 30 ביוני 1966).
בשנות ה-70 ממשלת אוסטרליה החליטה לעצור את שליטת משפחת קלוניס-רוס באיים והכריחה בשנת 1978 את המשפחה למכור את נכסיה לממשלת אוסטרליה (למעט בית המשפחה) וב-1983 דרשה אף פינוי של בית המשפחה (המשפחה עתרה לבית המשפט העליון של אוסטרליה וזכתה בעתירה).
ב-1982 החלה ממשלת אוסטרליה לשקול עריכת משאל עם בדבר מתן עצמאות לאיים. בחירות באוסטרליה ב-1983 דחו את עריכת משאל העם, וזה נערך ב-6 באפריל 1984, והצביעו בו כל 261 בעלי זכות ההצבעה באי: 229 הצביעו בעד הפיכה לטריטוריה של אוסטרליה, 21 הצביעו בעד קשרי מסחר חופשיים עם אוסטרליה (אזור סחר חופשי), 9 הצביעו בעד עצמאות ו-2 נמנעו.
כלכלה

חלק מהכנסות האיים נובעות ממכירת סיומת האינטרנט הלאומית. שלטונות האי, כמקור למטבע זר, מסרו את ניהול רישום שמות המתחם לחברת VeriSign, אשר במסע שיווק מוצלח הצליחה למכור שמות מתחם רבים, הן בשל הקרבה הלשונית בין cc לבין com, והן לגופים ששמם מורכב מראשי תיבות האותיות CC. חלק משמות המתחם מוצעים בחינם למשתמשים פרטיים.
הערות שוליים

↑  דירוג שטח יבשתי - מתוך אתר Worldometer, כפי שפורסם ב-28 במאי 2021
1 2  אוכלוסייה - הערכה ליולי 2014
↑  טבלאת אוכלוסייה שם הקובץ: UN_PPP2024_Output_PopTot.xlsx, שם החוצץ: Median - מתוך אתר האו"ם
↑  ניסיונות התיישבות באיי קוקוס, מתוך הספר: Joshua Slocum, "Sailing Alone Around the World", p. 212
↑  ניק סקוויירס, האיש שהפסיד את ממלכת האלמוגים, מתוך אתר חדשות ה-BBC
↑  פייג' טיילור, "Lost in Translation", מגזין "האוסטרליאן".
↑  אתר רישום של סיומת CO CC - חלק מהכתובות מוצעות חינם
| המדינות והטריטוריות של אוסטרליה |
| --- | --- | --- |
| מדינות | אוסטרליה הדרומית אוסטרליה הדרומית • אוסטרליה המערבית אוסטרליה המערבית • ויקטוריה (אוסטרליה) ויקטוריה • טסמניה טסמניה • ניו סאות' ויילס ניו סאות' ויילס • קווינסלנד קווינסלנד |  |
| טריטוריות פנימיות | טריטוריית הבירה האוסטרלית טריטוריית הבירה האוסטרלית • הטריטוריה הצפונית הטריטוריה הצפונית • טריטוריית מפרץ ג'רוויס |  |
| טריטוריות חיצוניות | איי אשמור וקרטייה • איי ים האלמוגים • איי קוקוס • האי הרד ואיי מקדונלד • הטריטוריה האנטארקטית האוסטרלית • אי חג המולד • נורפוק |  |
| --- | --- |
בקרת זהויות :  NLI: 987007559862605171  BnF: cb153632090 (data)  GND: 4298716-7  LCCN: n82131268  MusicBrainz: 3df32a28-e4b2-3c27-a85e-328e3f978bc5  NARA: 10044551  NDL: 00628484  NKC: ge754648  Trove: 631113  UKPARL: SaS5tYQb  VIAF: 126087382   WorldCat (עם VIAF): 126087382 
המלכה אליזבת השנייה ובעלה הנסיך פיליפ מבקרים באיי קוקוס באפריל 1954.
אצטדיון טופיק בחראמוב

| --- | --- |

 על שם:  טופיק בחראמוב 
 שמות קודמים:  יוסיף סטלין (1951–1956)   ולדימיר לנין (1956–1993)
 מיקום:  באקו, אזרבייג'ן
 קואורדינטות:  40°23′50.42″N 49°51′8.76″E﻿ / ﻿40.3973389°N 49.8524333°E﻿ / 40.3973389; 49.8524333
 אבן יסוד:  1939
 תקופת הפעילות:  1951–הווה (כ־73 שנים)
 שופץ:  2011–2012
 הורחב:  2011–2012
 בעלים:  ההתאחדות לכדורגל באזרבייג'ן
 משטח:  דשא
 קבוצות:  נבחרת אזרבייג'ן בכדורגל,   קרבאך
 מושבים:  31,200
 ממדי משטח:  104x66
  מפת מיקום  מפה מפורטת   (למפת באקו מוגדלת) אצטדיון טופיק בחראמוב(למפת באקו רגילה) אצטדיון טופיק בחראמוב  he tabBackground:;tabBorder:#aaa;defaultTab:0;
 
אצטדיון טופיק בחראמוב הוא אצטדיון כדורגל בעיר באקו שבאזרבייג'ן, המכיל 31,200 מקומות ישיבה. האצטדיון משמש את מועדון הכדורגל קרבאך. כמו כן, עד לחניכתו של האצטדיון הלאומי של באקו, אירח האצטדיון את רוב משחקיה של נבחרת אזרבייג'ן.
היסטוריה

אבן היסוד לאצטדיון הונחה בשנת 1939, אך הבנייה התעכבה בגלל מלחמת העולם השנייה והסתיימה רק בשנת 1951. תחילה נקרא האצטדיון על שמו של מנהיג ברית המועצות יוסיף סטלין, ובשנת 1956 נקרא על שמו של ולדימיר לנין. בשנת 1993, נפטר שופט הכדורגל האגדי טופיק בחראמוב ולכן החליטה ההתאחדות לכדורגל באזרבייג'ן לקרוא את האצטדיון על שמו.
בנוסף לנבחרת אזרבייג'ן ולקרבאך, האצטדיון מארח מדי שנה את גמר הגביע האזרי ואת הקבוצות בליגה אשר משתתפות במסגרות אירופיות.
במשחקים האירופיים שנערכו בשנת 2015, אירח האצטדיון את תחרויות הקשתות.
אל ורדוגו

| --- | --- |

 מידע כללי
 מאת:  אונורה דה בלזק
 שפת המקור:  צרפתית
 סוגה:  נובלה 
 הוצאה
 תאריך הוצאה:  1831
 מספר עמודים:  61
 הוצאה בעברית
 הוצאה:  הוצאת הקיבוץ הארצי
 תאריך:  1948
 תרגום:  ח' אבראביה
 קישורים חיצוניים
 הספרייה הלאומית:  001317738, 001315206
 
אֶל וֶרדוּגוֹ (El Verdugo, "התליין") הוא סיפור מאת אונורה דה בלזק שהופיע בשנת 1831. לדברי הסופר, יסודו במקרה שאירע במציאות.
עלילה

בימי מלחמת נפוליאון בספרד הוטל על פלוגתו של מפקד צעיר, ויקטור מרשאן (Victor Marchand), להשגיח בכפר עוין בשם מנדה. ימים אחדים לאחר מכן התרחשה התקוממות קשה כנגד הכובשים, וחייו של מרשאן ניצלו בזכות עזרתה של קלרה דה לאגנז (Clara de Léganès), בתו של האציל המקומי. לאחר שסוכלה המרידה הוציא הגנרל השולט במחוז, פסק דין מוות כנגד כל בני אותה משפחת אצולה. מרשאן ניסה להשיג חנינה לקלרה בתנאי שתינשא לו, אך היא סירבה לו ובחרה למות בגאווה.
הנידונים למוות ביקשו כי יושאר בחיים שריד יחיד ממשפחתם המיוחסת, לבל תיעקר זו כליל מן השורש ותיפסק השושלת. הוסכם כי כך יהיה. התנאי היה כולם לתלייה פרט לשאיר אחד. קרא המרקיז דה לאגנז לבנו בכורו, חואניטו, וציווה עליו להמית בזה אחר זה את הוריו, אחיו ואחיותיו. בלית ברירה נשמע הבן והרג בעל כורחו את כל האהובים עליו, פרט לאמו, שהפילה עצמה מעל צוק סלע כדי להקל מעט על ייסורי בנה. לאחר המעשה המחריד בחר לו הבן אישה ונישא לה, אך התאבד ביום שבו נולד לו צאצא.
בתרגום עברי

הונורה דה באלזאק, אל ורדוגו; הגיוס; מצרפתית: ח' אבראביה, מרחביה: ספרית פועלים ('דורון'), 1948.
הופיע שוב בתוך: סִפּוּרי באלזאק; תרגמו: יצחק שנהר, מ. א. ז'ק, חיים אברבאיה; רישומי-הצפורן ... מעשה-ידי נפתלי בזם, ירושלים: ספרי תרשיש, תש"ך 1960. (התוכן: "קולונל שָאבֶּר", "האכסניה האדומה", "אהבה במדבר", "פאצ'ינו קאני", "אל ורדוגו", "הגיוס")
(הספר בקטלוג ULI)
ערך זה הוא קצרמרבנושא ספרים. אתם מוזמנים לתרום לוויקיפדיה ו.
אצטדיון טוטו שדרות

| --- | --- |

 כתובת:  דרך העלייה
 מיקום:  ישראל שדרות, ישראל
 קואורדינטות:  31°31′44″N 34°36′04″E﻿ / ﻿31.52875°N 34.601166666667°E﻿ / 31.52875; 34.601166666667
 תקופת הפעילות:  17 בינואר 2018 – הווה (6 שנים)
 בעלים:  עיריית שדרות
 משטח:  דשא
 קבוצות:  מ.כ. שדרות
 מושבים:  1,186
  מפת מיקום  מפה מפורטת   (למפת מערב הנגב מוגדלת) אצטדיון טוטו שדרות (למפת מערב הנגב רגילה) אצטדיון טוטו שדרות (למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אצטדיון טוטו שדרות (למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אצטדיון טוטו שדרות   he אצטדיון טוטו שדרותhe אצטדיון טוטו שדרותמפת  __ שדרות (in English: Sderot) [‌השפלה וסביבותיה‌]מכל הכיוונים: __ מועצה אזורית שער הנגב (in English: Sha'ar HaNegev Regional Council) כ-1 ק"מ ממערב: רצועת עזה (in English: Gaza Strip) tabBackground:;tabBorder:#aaa;defaultTab:0;
 
אצטדיון שדרות במהלך משחק ללא הקירוי
אצטדיון טוטו שדרות הוא אצטדיון כדורגל הנמצא בעיר שדרות ומשמש כמגרשה הביתי של קבוצת מ.כ. שדרות שהוקמה בקיץ 2023 מסגרת מיזוג עם מכבי עירוני שדרות והפועל שדרות. האצטדיון ממוקם בצפון של העיר ומכיל 1,186 מקומות ישיבה ביציע אחד שמתחתיו חדרי הלבשה וחדרי שירות נוספים. עלות בניית האצטדיון הסתכמה בכ-12 מיליון שקלים. במהלך 2024 נוסף קירוי לטריבונה בעלות של מעל 5 מיליון שקלים שיושלם בקיץ 2024. בסמוך לאצטדיון נותר המגרש העירוני הישן של הפועל שדרות שקיים מעל 50 שנה, המשמש כמגרש אימונים וכאתר הופעות ציבוריות כבמת יום העצמאות, וב-2023 הוחלף הדשא הטבעי בו לדשא סינתטי.
הקמת האצטדיון התאפשרה לאחר שיתוף פעולה בין עיריית שדרות ובין המועצה להסדר ההימורים בספורט, משרד התרבות והספורט ומפעל הפיס.
הערות שוליים

↑  יאיר צוקר, ‏אצטדיון הכדורגל החדש בשדרות נחנך בטקס ובמשחק חגיגי מול ב"ש, באתר דבר העובדים בארץ ישראל, 17 בינואר 2018
ערך זה הוא קצרמרבנושא כדורגל ישראלי ובנושא אצטדיונים ומתקני ספורט. אתם מוזמנים לתרום לוויקיפדיה ו.
אמארש

אמארש (בפורטוגזית: Amares) היא עיירה הממוקמת במחוז בראגה אשר בצפון פורטוגל.
הנקודה הגבוהה ביותר בעיירה היא פסגת הר סנטה איזבל אשר בגובה 901 מטר.
העיר נמצאת במרחק של כ-369 ק"מ מהעיר ליסבון, כ-15 ק"מ מהעיר בראגה וכ-65 ק"מ מהעיר פורטו.
היסטוריה

העיירה נבנתה בזמן הכיבוש הרומי, הוזכרה במסמכים משנת 960 לספירה והייתה למבצר הגבעה של הלוסיטנים.
אמרש הפכה לעיר בשנת 1514, לאחר שהוכרה על ידי המלך מנואל הראשון.
דמוגרפיה וסטטיסטיקה

להלן טבלה הממחישה את התפתחות האוכלוסייה בעיר; וכן התפתחות האוכלוסייה בתצוגה גרפית:
| שנה | סך הכול תושבים |
| --- | --- |
1981: 16,478
1991: 16,715
2001: 18,521
2011: 18,889
הערות שוליים

↑  VerPortugal, www.verportugal.net
↑  ASSEMBLEIA DA REPÚBLICA
| --- | --- |
בקרת זהויות :  LCCN: no2007056273  MusicBrainz: e96eabb1-936f-486a-85ed-8126e6e949ab  VIAF: 129381856   WorldCat (עם VIAF): 129381856
אל יבנה הגליל

אל יבנה הגליל הוא שיר נודע ביישוב היהודי בארץ ישראל, כנראה כבר מתקופת העלייה הראשונה. מחברו אינו ידוע ולחנו עממי.
נהגו לשיר אותו באירועים חשובים, בעתות עצב או שמחה, ובמסיבות ואירועים חגיגיים, דרך כלל בהרכבים מקהלתיים, והושר לרוב תוך כדי ריקוד הורה. וזכה לעיבודים וביצועים רבים במאה ה-20 וה-21.
אנשי העלייה השנייה והשלישית, יצרו גרסאות על מילותיו, בהומור ובשנינה, בחילופי מילים ומשפטים אשר תיארו את תנאי המחיה והווי החיים והתודעה החלוצי.
הערות שוליים

↑  ראו למשל: נח סלומון, אל יבנה הגליל, באתר pioneersforacure.
ערך זה הוא קצרמרבנושא ישראל. אתם מוזמנים לתרום לוויקיפדיה ו.
אל ירח

ארטמיס, אלת הירח במיתולוגיה היוונית
אל ירח הוא אל או אלה הקשורים, או שמסמלים את הירח. לאלים אלה יכול להיות מגוון רחב של פונקציות ומסורות בהתאם לתרבות, אך הם נחשבים לעיתים קרובות לאויב של אל שמש.
אל ירח יכול להיות זכר או נקבה, ובדרך כלל הם מהמין השני של אל השמש באותה תרבות. אלי ירח הם קצת יותר נפוצים בעולם מאשר אלות, למרות שאלוהויות נשיות ידועות יותר בעידן המודרני עקב ההשפעה של המיתולוגיה היוונית והרומית קלאסית, שבה אל הירח הוא נקבה.
גרסאות אל הירח בתרבויות העולם

המחזור החודשי של הירח שויך בתרבויות רבות למחזור החודשי הנשי. בשפות רבות, המונח עבור המחזור הנשי מקביל או קרוב מבחינה אטימולוגית למונח עבור מחזור הירח. דוגמאות לאלות ירח הן, למשל, פויבה, ארטמיס וסלנה (או לונה בגרסתה הרומית) היווניות.
סִין (באכדית: Su'en, Sîn) או נאננה הוא אל הירח במיתולוגיה המסופוטמית; נאננה הוא הגרסה השומרית לאל, בנם של אנליל ונינליל, והוא זוהה עם האל השמי סין. שני המקומות המרכזיים לעבודת סין-נאננה היו אור בדרום מסופוטמיה, וחרן בצפון.
אמבר בנסון

| --- | --- |

אמבר בנסון, 2003
 לידה:  8 בינואר 1977 (בת 47) ברמינגהאם, ארצות הברית 
 שם לידה:  Amber Nicole Benson 
 מדינה:  ארצות הברית 
 תקופת הפעילות:  מ-1993
 עיסוק:  שחקנית קולנוע וטלוויזיה, תסריטאית, במאית, מפיקה, סופרת וזמרת
 http://www.amberbenson.net
 פרופיל ב-IMDb
 
אמבר ניקול בנסון (באנגלית: Amber Nicole Benson; נולדה ב-8 בינואר 1977) היא שחקנית, סופרת, במאית ומפיקת קולנוע ממוצא יהודי. ידועה בזכות תפקידה כטארה מקליי בסדרת הקאלט "באפי ציידת הערפדים".
קורות חיים

בנסון נולדה בברמינגהאם, אלבמה שבארצות הברית לאב יהודי ולאם נוצרית-בפטיסטית. הוריה הם אדוארד בנסון פסיכיאטר, ודיאן. לה אחות קטנה בשם דניאל והיא אמנית. בילדותה נהגה ללכת עם משפחתה לבית כנסת רפורמי באלבמה.
כילדה, בנסון למדה ריקוד ומוזיקה. היא הייתה מופיעה עם חוג הבלט שהייתה בו, וגם בתיאטרון המקומי. כשלמדה בבית ספר תיכון היא גרה באורלנדו, לאחר שמשפחתה עברה לשם כדי לעזור לאמבר להשיג תפקידי משחק שונים. הבולט בתפקידים בהם זכתה היה תפקידה בסדרת הטלוויזיה "חדשות הילדים", שבה אמבר הייתה אחת משני השחקנים הראשיים. משפחתה והיא עברו ללוס אנג'לס, שם היא מתגוררת עד היום, ובמהרה אמבר הצליחה להשיג תפקידים בקולנוע ובטלוויזיה.
בנסון היא צמחונית.
קריירה

בנסון הייתה בת 14 כששיחקה בסרט הראשון שלה, סרט בבימויו של סטיבן סודרברג, "מלך הגבעה". שנתיים לאחר מכן, ב-1993 שיחקה במותחן האירוטי "דלוקה עליו עד מוות" לצדה של אליסיה סילברסטון.
תפקידה הידוע ביותר בסדרה "באפי ציידת הערפדים", הוא זה של טארה מקליי, מכשפה ובת זוגה של וילו רוזנברג. דמותה של טארה הופיעה לראשונה בפרק Hush (הפרק העשירי בעונה הרביעית), והמשיכה להופיע ברציפות עד לעונה השישית בה נהרגה דמותה. בפרק שבו נהרגה דמותה הופיע בפעם הראשונה (והאחרונה) שמה ברשימת השחקנים הקבועים ברשימת הקרדיטים בפתיחת הפרק. בנסון כתבה, ביימה, הפיקה, ערכה ושיחקה בסרט האינטרנט "צ'אנס", שבו הופיעה לצידה ג'יימס מרסטרס, שכיכב לצידה גם ב"באפי ציידת הערפדים". אחרי סיום "באפי", בנסון החלה להפיק כריסטופר גולדן סדרת אנימציה לרשת BBC. הסדרה, "Ghosts of Albion: Legacy", עלתה ב-2003 לאתר של הBBC. ב-2006, בנסון הוציאה את הסרט העצמאי השני שלה, "Lunatics", אשר הופק בידי חברת ההפקה שלה, "Benson Entertainment". היא מביימת לצד אדם בוץ' את סרט הקומדיה "Drones".
בנסון שרה באחד מפרקי "באפי ציידת העפדים", והוכיחה יכולות ווקאליות. ב-2002, היא הופיעה בשני שירים מהאלבום של הקולגה שלה מ"באפי", אנתוני סטיוארט האד. היא שרה את השיר "Toucha Toucha Touch Me" במסיבת הקריוקי של הסלבריטאים ב-VH1, שהייתה מחווה לסרט מופע הקולנוע של רוקי.
ב-1997 היא הייתה תסריטאית המשנה בסרט "The Theory of the Leisure Class".
ב-2003, בנסון שיתפה פעולה עם הבמאי ג'יימס קרווין במטרה להפיק את ההצגה שלה, "Albert Hall", בהוליווד.
בנסון כתבה ספרים וקומיקסים רבים עם כריסטופר גולדן. ב-2001, היא עבדה עם גולדן ואריק פאוול מדארק הורס כדי ליצור את הקומיקס של באפי ציידת הערפדים, "WannaBlessedBe". ב-2002, היא עבדה עם גולדן ו-AJ בעזרת "דארק הורס" על קומיקס נוסף של "באפי", "Wilderness #1". לאחר מכן יצא גם "Wilderness #2". ב-2005, בנסון הוציאה עם האמן ג'יימי מקלבי את הסיפור הקצר "Four Letter Worlds". בן וגולדן עבדו ביחד גם על שני מותחנים על טבעיים, "Ghosts of Albion: Accursed" ו"Ghosts of Albion: Witchery". הספרים עוקב אחר הדמויות תמרה וויליאם סוויפט, שהופיעו לראשונה בסרט ההנפשה הממוחשב "Ghosts of Albion: Legacy". בספטמבר 2007, בנסון חתמה על חוזה של שלושה ספרים עם חברת הספרים "Penguin Books". הספר הראשון, "Death's Daughter", הוצא על ידי "Ace Books" בפברואר 2009, השני, "Cat's Claw", יצא בפברואר 2010, והשלישי, "Serpent's Storm", יצא בפברואר 2011.
בשנת  2024 השתתפה בנסון בהופעת קמע בסרט האימה הקווירי "ראיתי את הטלוויזיה זוהרת", בהשראת תפקידה כטארה מקליי הלסבית ב"באפי ציידת הערפדים".
אסטרודון

| אסטרודון |
| --- | --- |

תקופה
קרטיקון תחתון, 112 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
קבוצה:: דינוזאוריה
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי לטאה
אינפרא־סדרה:: זאורופודה
סוג:: אסטרודון
מין:: Astrodon johnstoni
שם מדעי
 Astrodon

איור של 2 יוטרפטורים שנמשכו לאסטרודון ששקע בביצה טובענית.
אסטרודון (שם מדעי: Astrodon) הוא סוג של דינוזאור זאורופוד מתקופת הקרטיקון התחתון. פירוש שמו הוא "שיני כוכב". הוא התגלה בחפירות במזרח מרילנד ב-1858 בידי הכימאי פיליפ טייסון. הוא הביא את ממצאיו שכללו בעיקר עצמות שיניים לידיד רופא שיניים בשם כריסטופר ג'ונסטון שחתך את אחת השיניים והעיטורים בקצה השבור הזכיר לו כוכב, מה שהוביל לשמו. קודם לכן נקרא הדינוזאור פלרוקואלוס (Pleurocoelus). נוסף על הממצאים ממרילנד הוא כנראה חי לאורך חופי האוקיינוס האטלנטי, איפה שכיום וושינגטון די. סי., דלאוור ווירג'יניה.
כיום ישנם חוקרים הרואים בו טקסון מוטל בספק שאמור להיות פרט של קמרזאורוס.
אם היה זה דינוזאור עצמאי גובהו הגיע ל-9 מטרים, אורכו ל-18-15 מטרים ומשקלו לכ-10 טונות. הוא היה דומה מעט לברכיוזאורוס אך לא היה קרוב משפחתו והיה קרוב לטיטנוזאורים העצומים.
בתרבות

האסטרודון הוא הדינוזאור הלאומי של מדינת מרילנד. הוא היה גם הדינוזאור הלאומי של טקסס אך הוחלף בזאוריפוסידון.
אלן סילבסטרי

| --- | --- |

 לידה:  26 במרץ 1950 (בן 74) ניו ג'רזי, ארצות הברית
 מוקד פעילות:  כרמל ליד הים 
 תקופת הפעילות:  מ-1972 
 מקום לימודים:  מכללת ברקלי למוזיקה, תיכון טינאק 
 סוגה:  ג'אז, בלוז 
 שפה מועדפת:  אנגלית 
 כלי נגינה:  גיטרה, פסנתר 
 חברת תקליטים:  Varèse Sarabande 
 בן או בת זוג:  סנדרה סילבסטרי (1978–?) 
 צאצאים:  ג'ואי סילבסטרי, אלכסנדרה סילבסטרי 
 פרסים והוקרה:  פרס אמי לבידור בפריים טיים 
 www.alansilvestri.com
 פרופיל ב-IMDb
 
אלן אנתוני סילבסטרי (נולד ב-26 במרץ 1950) הוא מלחין ומנצח אמריקאי שעובד בעיקר בקולנוע ובטלוויזיה.
אלן ידוע בעיקר בזכות שיתוף הפעולה עם חברו, רוברט זמקיס, והלחין עבורו פסקולים לסרטים: בחזרה לעתיד, פורסט גאמפ ומי הפליל את רוג'ר ראביט.
כמו כן הלחין את הפסקולים לסרטי מארוול קפטן אמריקה והנוקמים.
ילדותו

אלן גדל בטינק, ניו ג'רזי שם רכש השכלה תיכונית. הוא למד בבית ספר למוזיקה במשך שנתיים. היה מתופף לזמן קצר בלהקת רוק בשנת 1966.